দৈনিক শ্রমআইনের বাস্তবায়ন ও ভূমির অধিকার দাবি চা-শ্রমিক সংঘের | অনাবিল সংবাদ
শুক্রবার, জুন ১৬, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
দৈনিক শ্রমআইনের বাস্তবায়ন ও ভূমির অধিকার দাবি চা-শ্রমিক সংঘের
প্রকাশকাল- ০৮:৫৫,মে ৩০, ২০১৭,সিলেট বিভাগ, স্লাইডশো বিভাগে
মশাহিদ আহমদ, মৌলভীবাজার ঃ দৈনিক মজুরি ৪শত টাকা, চা-শিল্পে শ্রমআইনের যথাযথ বাস্তবায়ন ও ভুমির অধিকারের দাবি জানিয়েছে চা-শ্রমিক সংঘ মৌলভীবাজার জেলা শাখা। গত ২৮ মে রবিবার বিকেলে কমলগঞ্জ উপজেলার শমসেরনগস্থ অস্থায়ী কার্যালয়ে চা-শ্রমিক সংঘের মৌলভীবাজার জেলা শাখার সভাপতি রাজদেও কৈরীর সভাপতিত্বে অনুষ্ঠিত এক কর্মীসভা থেকে এই দাবি জানানো হয়। কর্মীসভায় অতিথি হিসেবে উপস্থিত ছিলেন- জাতীয় গণতান্ত্রিক ফ্রন্ট-এনডিএফ মৌলভীবাজার জেলা সভাপতি সভাপতি কবি শহীদ সাগ্নিক, বাংলাদেশ ট্রেড ইউনিয়ন সংঘ মৌলভীবাজার জেলা কমিটির সাধারণ সম্পাদক রজত বিশ্বাস, বাংলাদেশ কৃষক সংগ্রাম সমিতি মৌলভীবাজার জেলা কমিটির আহবায়ক ডা. অবনী শর্ম্মা, ধ্রুবতারা সাংস্কৃতিক সংসদ মৌলভীবাজার জেলা সাধারণ সম্পাদক অমলেশ শর্ম্মা। সভায় চা-শ্রমিক নেতৃবৃন্দের মধ্যে বক্তব্য রাখেন রাজনগর চা-বাগানের শ্রমিকনেতা বিপ্লব মাদ্রাজী পাশী, শমসেরনগর চা-বাগানের নারী শ্রমিকনেত্রী লছমী রাজভর, চাতলাপুর চা-বাগানের শ্রমিকনেতা শ্যামল অলমিক, আলীনগর চা-বাগানের শ্রমিকনেতা শংকর বৈদ্য, সুনছড়া চা-বাগানের প্রবীণ শ্রমিকনেতা স্যামুয়েল বেগম্যান, সুনীল শব্দকর, হরিকিষন হাজরা ও স’মিল শ্রমিক সংঘের নেতা ফরিদ মিয়া প্রমূখ। সভায় বক্তারা বলেন বর্তমান দ্রব্যমূল্যের ঊর্ধ্বগতির বাজারে একজন চা-শ্রমিক দৈনিক সর্বোচ্চ মাত্র ৮৫ টাকা মজুরিতে অনাহার অর্ধাহারে জীবনযাপন করতে বাধ্য হচ্ছেন। মোটা চালের কেজি যেখানে ৫০ টাকা হয়ে গেছে সেখানে একজন চা-শ্রমিক পরিবার-পরিজন নিয়ে কি করে এই মজুরিতে চলবে? বর্তমান এই মজুরির মেয়াদ গত বছর শেষ হওয়ার পর ৫ মাস অতিবাহিত হয়ে গেলেও মজুরি বৃদ্ধি করা হচ্ছে না। অথচ গত বছর চা-শ্রমিকদের হাড় ভাঙ্গা পরিশ্রমে সর্বোচ্চ চা-উৎপাদন হয়, স্বাভাবিক কারণে কোম্পানীর মূনাফাও হয় সর্বোচ্চ। তারপরও চা-শ্রমিকদের মজুরি একটি টাকাও বৃদ্ধি করা হয়নি। বক্তারা ক্ষোভ প্রকাশ করে বলেন চা-বাগানের কর্তৃপক্ষ দেশের প্রচলিত আইনের কোন তোয়াক্কা করেন না। যার কারণে দেশের সর্বস্তরের জাতীয় পরিচয়পত্রের ব্যবহার বাধ্যতামূলক হলেও চা-বাগানের কর্তৃূপক্ষ জাতীয় পরিচয়পত্রের তথ্যকে অস্বীকার করে তাদের ইচ্ছে মতো বয়স নির্ধারণ করে শ্রমিকদের জোরপূর্বক অবসর দিয়ে দিয়েচ্ছেন। শমসেনগর চা-বাগানের লছমী রাজভরের জাতীয় পরিচয়পত্র অনুযায়ী বয়স ৫১ বছর এবং আলীনগর চা-বাগানের শংকর বৈদ্যের জাতীয় পরিচয়পত্র অনুযায়ী বয়স ৫৬ বছর হলেও কর্তপক্ষ তাদেরকে ষাটউর্দ্ধো বানিয়ে জোরপূর্বক অবসর দিয়ে দেন। এব্যাপারে সরকারের বিভিন্ন দপ্তরে অভিযোগ করেও তারা প্রতিকার পাচ্ছেন না। তাছাড়া শ্রম-আইনে নিয়োগপত্র, পরিচয়পত্র, সার্ভিসবুক প্রদান বাধ্যতামূলক হলেও কোন চা-শ্রমিককে পরিচয়পত্র ও সার্ভিসবুক প্রদান করা হয় না। বাংলাদেশ শ্রম আইন ২০০৬(অদ্যাবধি সংশোধিত)-এর ২৩৪(খ) ধারায় “প্রত্যেক বৎসর উহা শেষ হইবার অনূন্য নয় মাসের মধ্যে, উক্ত বৎসরের নীট মুনাফার পাঁচ শতাংশ অংশ গ্রহণ তহবিল ও কল্যাণ তহবিলে ৮০ঃ২০ অনুপাতে প্রদান করিবে।” ৩০ মার্চ ২০১০ তারিখে ‘টি গার্ডেন’ শিল্প সেক্টরে সরকার ঘোষিত নি¤œতম মজুরির ঘোষিত গেজেটে নি¤œতম মজুরি ছাড়াও শ্রমিকদের ইনসেন্টিভ(উৎসাহ) বোনাসসহ অন্যান্য সুযোগ-সুবিধা বা ভাতা প্রদান করার কথা বলা হয়েছ্।ে কিন্তু চা-বাগানের কর্তপক্ষ তার কোন কিছুই বাস্তবায়ন করেন না। সরকারের দায়িত্বশীল কর্মকর্তাও এসব বাস্তবায়নে রহস্যজনক নিরবতা পালন করছেন। সভা থেকে চা-শ্রমিকদের দৈনিক মজুরি ৪০০ টাকা, শ্রমিকদের ভোগদখলকৃত জমির অধিকার, সুচিকিৎসা, পানীয় জল ও বাসস্থানের ব্যবস্থা, বেকার শ্রমিকদের কর্মসংস্থান, সমকাজে সমমজুরি, পূর্ণাঙ্গ রেশনিং চালু, নিয়োগপত্র, পরিচয়পত্র, গ্রাচুয়েটি, কোম্পানীর লভ্যাংশের ৫% কল্যাণ তহবিল ও অংশগ্রহণ তহবিলে প্রদানসহ শ্রমআইনের অধিকারসমূহ চা-শিল্পে কার্যকর, অবাধ ট্রেড ইউনিয়ন অধিকার, গণতান্ত্রিক শ্রমআইন চালু এবং শ্রীমঙ্গলে স্থায়ী শ্রম আদালত স্থাপন করার দাবি জানানো হয়।
কমলগঞ্জে লাঘাটা খাল ভরাট হয়ে যাওয়ায় মাছের বিচরণ স্থলও হারিয়ে যাচ্ছে
মশাহিদ আহমদ, মৌলভীবাজার ঃ কমলগঞ্জ উপজেলার সীমান্তবর্তী ইসলামপুর, আদমপুর, আলীনগর, শমশেরনগর, পতনউষার ইউনিয়ন ও রাজনগর উপজেলার কামারচাক ইউনিয়নের মাঝ দিয়ে লাঘাটা খাল প্রবাহিত হয়ে মনু নদীর সাথে যুক্ত হয়েছে কমলগঞ্জে লাঘাটা খাল । কমলগঞ্জ ও রাজনগর দুই উপজেলার ৬টি ইউনিয়ন ও দু’টি হাওরের মধ্য দিয়ে এই খালটি প্রবাহিত। বিভিন্ন স্থানে খালের বাঁধ ভেঙ্গে পড়া, উন্মুক্ত বাঁধ, বালিমাটি উত্তোলন, ভরাট ও গভীরতা কমে গেছে। নি¤œাঞ্চলের পতনঊষার ও কামারচাক ইউনিয়নের মাঝ দিয়ে দু’পাশে তমাল, হিজল, জারুলসহ নানা জাতের গাছ গাছালি আর ঝোপজঙ্গলে ভরপুর হয়ে উঠছে। স্থানে স্থানে সুযোগ সন্ধানীরা মাছ শিকারে বাঁশের বেড়া স্থাপন করেছে। কোন কোন স্থানে পরিণত হয়েছে ছোট্র নালায়। বাঁধ মেরামত, খনন ও সংস্কার না হওয়ায় খালের প্রশস্ততা আর গভীরতা হ্রাস পেয়েছে। খাল ভরাট, ঝোপজঙ্গলে ভরপুর, ক্রসবাঁধ, স্লুইসগেট, বাঁশের খাঁটি এসব নানা কারণে কমেছে খালের প্রশস্ততা। খনন না করায়, ঝোপ জঙ্গলে ভরে আর নানা কারণে মৌলভীবাজারের কমলগঞ্জে লাঘাটা খাল আজ বিপন্ন প্রায়। এ উপজেলার সীমান্তবর্তী ইসলামপুর ইউনিয়নের ভারতীয় ত্রিপুরার পাহাড়ি এলাকা থেকে লাঘাটা খালের উৎস। আঁকাবাঁকা পথে খালটি রাজনগর উপজেলার কামারচাক ইউনিয়নের মধ্যদিয়ে মনু নদীতে গিয়ে মিলিত হয়েছে। লাঘাটাকে কেন্দ্র করে বিস্তীর্ণ এলাকায় চাষাবাদ গড়ে উঠে। হাওরের মাঝ দিয়ে প্রবাহিত খালে মাছের প্রবাহ মৎস্যজীবিদের জন্য ছিল জীবিকা নির্বাহের অবলম্বন। বর্ষা মৌসুমে সঠিকভাবে নিষ্কাষিত হতে পারে না পানি। ফলে নি¤œাঞ্চলে সপ্তাহব্যাপী দেখা দেয় জলাবদ্ধতা। পতনঊষারের কেওলার হাওর ও কামারচাক ইউনিয়নের করাইয়ার হাওরের মাঝদিয়ে লাঘাটা খাল প্রবাহিত হওয়ায় কৃষি উৎপাদন ও মাছের বিচরন ভূমিতে কৃষক ও মৎস্যজীবিদের মিলন মেলায় পরিণত হতো। লাঘাটা খালটি প্রায় মরে যাওয়ায় এখন পূর্বের মতো কৃষক ও মৎস্যজীবিদের বিচরণ দেখা যায় না। পাহাড়ি ঢলে পানি প্রবাহে প্রতিবন্ধকতা তৈরী হয়েছে। কারেন্ট জাল আর অসাধূ শিকারীদের হাতে মাছের সাথে বিভিন্ন জলজ প্রাণী মারা যাচ্ছে। কমলগঞ্জ উপজেলা মৎস্য অফিস সূত্রে জানা যায়- খালের উৎস থেকে মনু নদ পর্যন্ত আঁকাবাঁকা প্রায় ৮০ কিলোমিটার দীর্ঘ লাঘাটা খাল। ইসলামপুর থেকে কামারচাক পর্যন্ত খালের দু’পাশে রয়েছে কৃষিজমি। সতিঝিরগ্রাম ও কাটাগাং এলাকায় খালের উপর দু’টি স্লুইসগেট। এছাড়া শুষ্ক মৌসুমে বোরো চাষাবাদের জন্য স্থানে স্থানে দেয়া হয় ক্রস বাঁধ। খালকে কেন্দ্র করে কেওলার হাওর ও করাইয়া হাওরের বিস্তীর্ণ এলাকায় বোরো আবাদ হয়। প্রায় পাঁচ সহ¯্রাধিক কৃষক খাল থেকে সেচ সুবিধা গ্রহণ করে চাষাবাদ করেন। প্রতিকুল পরিবেশে খালের মরনাপন্ন দশায় শুষ্ক ও বর্ষা মৌসুমে বিনষ্ট হচ্ছে কৃষি আবাদ। লাঘাটা খালের সাথে হাওর সমুহ ভরাট হয়ে যাওয়ায় মাছের বিচরণ স্থলও হারিয়ে যাচ্ছে। বিপন্ন হচ্ছে মাছসহ জলজ জীববৈচিত্র্য । এই খাল খনন ও সংস্কারের জন্য দুই ইউনিয়নের পক্ষ থেকে কমলগঞ্জ উপজেলা নির্বাহী কর্মকর্তার মাধ্যমে ইতিমধ্যে প্রধানমন্ত্রীর কাছে স্মারকলিপি প্রদান করা হয়েছে।
ছবি সংযুক্ত
কমলগঞ্জে শিবলিঙ্গ চুরি
মশাহিদ আহমদ, মৌলভীবাজার ঃ মৌলভীবাজারের কমলগঞ্জ উপজেলার সীমান্তবর্তী ইসলামপুর ইউনিয়নের পূর্ব কালারাবিল (ঢালুয়া) এলাকার সার্বজনীন শিব মন্দির থেকে একটি শিব লিঙ্গ চুরি হয়েছে গত শনিবার গভীর রাতে । এ ঘটনায় কমলগঞ্জ থানায় সাধারণ ডায়েরীর করা হয়েছে। পুলিশ ঘটনাস্থল পরিদর্শন করেছে। সার্বজনীন শিব মন্দিরের সেবাইত ভাগ্য কুমার সিংহ জানান- গত শনিবার গভীর রাতে মন্দিরের শার্টারের তালা ভেঙ্গে একদল চুর মন্দিরে স্থাপিত শিব লিঙ্গ, পিতলের শিব মুর্তি ও পূজার অন্যান্য সরঞ্জামাদি চুরি করে নিয়ে যায়। এ ঘটনায় রোববার সকালে কমলগঞ্জ থানায় লিখিত আবেদন করা হলে কমলগঞ্জ থানার পুলিশ ঘটনাস্থল পরিদর্শন করেছে। ইসলামপুর ইউনিয়ন আওয়ামী লীগের সাধারণ সম্পাদক ধীরেন্দ্র কুমার সিংহ বলেন- এর আগেও এই মন্দির থেকে একবার শিবলিঙ্গটি চুরি হয়। পরে আবার সেই শিব লিঙ্গটি পাওয়া গেছে।
← কমলগঞ্জে প্রতিপক্ষের হামলায় মুক্তিযোদ্ধা সন্তান আহত
খাতুনে জান্নাতহজরত ফাতেমাতুজ জোহ্রা (রা.) →
সাম্প্রতিক সংবাদ
হলুদ বাতি ভলেনটিয়ারদের প্রশিক্ষণ কর্মশালা, দোয়া ও ইফতার মাহফিল অনুষ্ঠিত
বেনাপোলে ২৫ লাখ টাকার ভারতীয় পটকাবাজি আটক করেছে কাস্টম গোয়েন্দা
চাটমোহরে স্কুল ছাত্র অপহরণের পর উদ্ধার, গ্রেফতার ২
পাবনা জেলা প্রশাসনের উদ্যোগে ইফতার মাহফিল অনুষ্ঠিত
আটঘরিয়ার চয়নিকা নাট্যগোষ্ঠীর দোয়া ও ইফতার মাহফিল
আটঘরিয়া প্রেসক্লাবের সভাপতির দাদীর ইন্তেকাল
পাবনা পৌর জামাতের সেক্রেটারী গ্রেফতার
যে ৯টি কারণে GOOD BOY-দের পছন্দ করে না মেয়েরা
সিরাজগঞ্জে স্কুল শিক্ষিকাসহ দুই নারীর বিরুদ্ধে সমকামিতার অভিযোগ
বিশ্বনাথে ডোবা থেকে অজ্ঞাত নারীর অর্ধগলিত লাশ উদ্ধার
বিশ্বনাথে দু-পক্ষের সংঘর্ষে আহত ১৫
বিশ্বনাথে প্রেসক্লাবের ইফতার ও দোয়া মাহফিল মঙ্গলবার
সুন্দরবন সাতক্ষীরা রেঞ্জের চুনকুড়ি খাল থেকে দুটি অস্ত্র ও ২৫ রাউন্ড গুলিসহ দু’বনদস্যুকে আটক করেছে কোষ্টগার্ড
সঠিক কাজে পরিমিত বিদ্যুত ব্যবহার আমাদের দেশকে উন্নত করবে : ভূমি মন্ত্রী
আটঘরিয়ায় ভূয়া মেজর মুন গ্রেফতার
রাজশাহী ও চলনবিলের সংবাদ
হলুদ বাতি ভলেনটিয়ারদের প্রশিক্ষণ কর্মশালা, দোয়া ও ইফতার মাহফিল অনুষ্ঠিত
চাটমোহরে স্কুল ছাত্র অপহরণের পর উদ্ধার, গ্রেফতার ২
পাবনা জেলা প্রশাসনের উদ্যোগে ইফতার মাহফিল অনুষ্ঠিত
আটঘরিয়ার চয়নিকা নাট্যগোষ্ঠীর দোয়া ও ইফতার মাহফিল
পাবনা পৌর জামাতের সেক্রেটারী গ্রেফতার
সিরাজগঞ্জে স্কুল শিক্ষিকাসহ দুই নারীর বিরুদ্ধে সমকামিতার অভিযোগ
সঠিক কাজে পরিমিত বিদ্যুত ব্যবহার আমাদের দেশকে উন্নত করবে : ভূমি মন্ত্রী
আটঘরিয়ায় ভূয়া মেজর মুন গ্রেফতার
বড়াইগ্রাম থানা পুলিশ প্রশাসনের ইফতার মাহফিল
পাবনায় পুলিশের হাতে ভুয়া মেজর আটক।
তাড়াশে ক্ষুরা রোগে অর্ধশতাধিক গরুর মৃত্যু
গুরুদাসপুরের অপহৃত স্কুল ছাত্রী আড়াই মাস পর উদ্ধার
চলনবিলের হাটগুলোতে বর্ষায় প্রধান বাহন ডিঙি নৌকা বিক্রির হিড়িক
সিরাজগঞ্জের কামারখন্দে নির্বাচনী দ্বন্ধের জেরে এক ব্যক্তিকে কুপিয়ে হত্যা
ভাঙ্গুড়া উপজেলা পোষ্ট অফিসের জরাজীর্ণ অবস্থা,সংস্কারের উদ্যোগ নেই

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০